Diari Oficial de la Generalitat Valenciana


Sumari del DOGV 3995, del 09-05-2001 (2001/4277)

ORDRE de 2 de maig de 2001, de la Conselleria d'Indústria i Comerç, per la qual es publiquen les línies pressupostàries i es determinen els crèdits màxims que han de finançar les ajudes a la modernització del comerç interior i internacionalització i promoció comercial per a l'exercici 2001.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3995

Data del DOGV
:   09-05-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/4277


Data del document
:   02-05-2001

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a la modernització
    * comerç interior
    * ajuda pública

ORDRE de 2 de maig de 2001, de la Conselleria d'Indústria i Comerç, per la qual es publiquen les línies pressupostàries i es determinen els crèdits màxims que han de finançar les ajudes a la modernització del comerç interior i internacionalització i promoció comercial per a l'exercici 2001. [2001/X4277]
  
Amb data 28 de desembre de 2000 van ser publicades en el Diari Oficial de la Generalitat Valenciana les ordres de 21 de desembre de 2000, de la Conselleria d'Indústria i Comerç, per les quals es regulen respectivament les ajudes en matèria de modernització del comerç interior (2000/10179) i internacionalització i promoció comercial (2000/10533), per a l'exercici 2001.
  
Després de la publicació de la Llei de Pressupostos de la Generalitat Valenciana per a l'exercici 2001 (DOGV de 29 de desembre de 2000) i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública, és procedent publicar les línies de subvenció que han de finançar les mencionades ajudes i l'import global màxim que s'hi destina.
  
En virtut d'això i de conformitat amb el que s'estableix en la disposició addicional primera de les ordres de 21 de desembre de 2000, de la Conselleria d'Indústria i Comerç,
  
ORDENE
  
Article 1
  
Per a l'exercici 2001 i de conformitat amb el que s'ha disposat en la Llei 12/2000, de 28 de desembre, de Pressupostos de la Generalitat per a l'exercici 2001, les ajudes establides en l'Ordre de la Conselleria d'Indústria i Comerç de 21 de desembre de 2000 en matèria de modernització del comerç interior (2000/10975), es finançaran a càrrec de la secció, el programa, les línies i els imports globals màxims que a continuació s'indiquen:
  
Secció 11. Programa 622.10. Ordenació i Promoció Comercial.
  
Capítol IV
  
- Línia T0147000. Import màxim: 534.645.663 PTA. Ajudes per a despeses corrents previstes en els capítols I i II del títol V de l'Ordre de 21 de desembre de 2000, per la qual es regulen les ajudes en matèria de modernització del comerç interior, i en l'article 29, punts b i d del títol IV de l'esmentada ordre.
  
Capítol VII
  
- Línia T0146000. Ajudes per a despeses d'inversió previstes en el títol IV de l'Ordre de 21 de desembre de 2000 i per a les previstes en el punt 1 de l'article 13 del títol II; en els punts d) de l'article 34, a.3 de l'article 37 i en l'article 41 del títol V de l'anteriorment esmentada ordre. L'import màxim de les ajudes finançades a càrrec d'aquesta línia és de 723.434.649 de pessetes, dels quals 921.046.805 de pessetes es pagaran a càrrec del pressupost vigent, 650.489.339 de pessetes es pagaran a càrrec del pressupost per a l'any 2002 i els 644.572.328 de pessetes restants a càrrec del pressupost per al 2003. El pagament d'aquestes anualitats queda condicionat a l'existència de crèdit adequat i suficient en els pressupostos de la Generalitat Valenciana per als mencionats exercicis.
  
Article 2
  
Per a l'exercici 2001 i de conformitat amb el que s'ha disposat en la Llei 12/2000, de 28 de desembre, de Pressupostos de la Generalitat per a l'exercici 2001, les ajudes establides en l'Ordre de la Conselleria d'Indústria i Comerç, de 21 de desembre de 2000, per la qual es regulen les ajudes en matèria d'internacionalització i promoció comercial (2000/10974), es finançaran a càrrec de la secció, el programa, les línies i els imports globals màxims que a continuació s'indiquen:
  
Secció 11. Programa 622.10. Ordenació i Promoció Comercial.
  
Capítol IV
  
Línia T0150. Import màxim: 907.161.955 PTA.
  
Article 3
  
La present ordre entrarà en vigor el dia de la data, sense perjudici de la posterior publicació en el Diari Oficial de la Generalitat Valenciana.
  
València, 2 de maig de 2001
  
El conseller d'Indústria i Comerç,